CELEX: 32019D1578
Language: lv
Date: 2019-09-20 00:00:00
Title: Padomes Lēmums (ES) 2019/1578 (2019. gada 20. septembris) par nostāju, kas Eiropas Savienības vārdā jāieņem Tirdzniecības un ilgtspējīgas attīstības komitejā, kura izveidota ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz ekspertu grupu, kas minēta nolīguma 13.15. pantā

24.9.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 244/4
               
            
         PADOMES LĒMUMS (ES) 2019/1578
         (2019. gada 20. septembris)
         par nostāju, kas Eiropas Savienības vārdā jāieņem Tirdzniecības un ilgtspējīgas attīstības komitejā, kura izveidota ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz ekspertu grupu, kas minēta nolīguma 13.15. pantā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Ar Lēmumu 2011/265/ES (1) Padome apstiprināja Brīvās tirdzniecības nolīguma starp Eiropas Savienību un tās dalībvalstīm, no vienas puses, un Korejas Republiku, no otras puses (2) (“nolīgums”), parakstīšanu Savienības vārdā. Nolīgums tika parakstīts 2010. gada 6. oktobrī, un to provizoriski piemēro no 2011. gada 1. jūlija.
                  
               
                     (2)
                  
                  
                     Savienība nolīgumu noslēdza ar Padomes Lēmumu (ES) 2015/2169 (3), un tas stājās spēkā 2015. gada 13. decembrī.
                  
               
                     (3)
                  
                  
                     Ar 2012. gada 27. jūnija Lēmumu Nr. 2/2012 (4) ES un Korejas Tirdzniecības un ilgtspējīgas attīstības komiteja (“Komiteja”) izveidoja to ekspertu sarakstu, kuri var piedalīties grupas darbā nolīguma 13.15. panta vajadzībām.
                  
               
                     (4)
                  
                  
                     Korejas Republika 2019. gada 30. jūlijā informēja Savienību par savu vēlmi aizstāt vairāku Korejas ekspertu vārdus, kas iekļauti ekspertu sarakstā, kurš izklāstīts Lēmuma Nr. 2/2012 pielikumā. Lai grozītais ekspertu saraksts stātos spēkā, tas iespējami drīz būtu jāiesniedz apstiprināšanai Komitejā.
                  
               
                     (5)
                  
                  
                     Tādēļ, lai nodrošinātu nolīguma efektīvu īstenošanu, ir lietderīgi noteikt nostāju, kas Savienības vārdā ir jāieņem Komitejā, pamatojoties uz pievienoto lēmuma projektu,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā ir jāieņem ES un Korejas Tirdzniecības un ilgtspējīgas attīstības komitejā, kura izveidota ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz sarakstu ar ekspertiem, kuri vēlas un spēj būt par ekspertu grupas locekļiem saskaņā ar nolīguma 13.15. pantu, pamatā ir ES un Korejas Tirdzniecības un ilgtspējīgas attīstības komitejas lēmuma projekts, kas pievienots šim lēmumam.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2019. gada 20. septembrī
            
               
                  Padomes vārdā –
               
               
                  priekšsēdētāja
               
               S. MARIN
            
         
         
            (1)  Padomes Lēmums 2011/265/ES (2010. gada 16. septembris) par to, lai Eiropas Savienības vārdā parakstītu un provizoriski piemērotu Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses (OV L 127, 14.5.2011., 1. lpp.).
         
            (2)  OV L 127, 14.5.2011., 6. lpp.
         
         
            (3)  Padomes Lēmums (ES) 2015/2169 (2015. gada 1. oktobris) par to, lai noslēgtu Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses (OV L 307, 25.11.2015., 2. lpp.).
         
            (4)  ES un Korejas Tirdzniecības un ilgtspējīgas attīstības komitejas Lēmums Nr. 2/2012 (2012. gada 27. jūnijs) par ekspertu grupas izveidi saskaņā ar 13.15. pantu Brīvās tirdzniecības nolīgumā starp Eiropas Savienību un tās dalībvalstīm, no vienas puses, un Korejas Republiku, no otras puses (OV L 331, 1.12.2012., 54. lpp.).
      
      
         
            ES UN KOREJAS TIRDZNIECĪBAS UN ILGTSPĒJĪGAS ATTĪSTĪBAS KOMITEJAS LĒMUMS Nr. [X/2019]
            (… gada …)
            par pārskatīto sarakstu ar ekspertiem, kuri vēlas un spēj būt par ekspertu grupas locekļiem saskaņā ar nolīguma 13.15. pantu
            ES UN KOREJAS TIRDZNIECĪBAS UN ILGTSPĒJĪGAS ATTĪSTĪBAS KOMITEJA,
            ņemot vērā Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses (“nolīgums”), un jo īpaši tā 13.15. panta 3. punktu,
            tā kā:
            
                        (1)
                     
                     
                        Ievērojot nolīguma 13.15. panta 3. punktu, Pusēm ir jāizveido saraksts ar vismaz 15 personām, kuras vēlas un spēj būt par ekspertu grupas locekļiem no 13. nodaļas izrietošajos jautājumos par tirdzniecību un ilgtspējīgu attīstību un kurām ir speciālās zināšanas jautājumos, uz ko attiecas minētā nodaļa. Vismaz piecas no minētajām personām nedrīkst būt nevienas Puses valstspiederīgie, un tām jābūt ekspertu grupas priekšsēdētājiem.
                     
                  
                        (2)
                     
                     
                        ES un Korejas Tirdzniecības un ilgtspējīgas attīstības komiteja 2012. gada 27. jūnijā pieņēma Lēmumu Nr. 2/2012 (1), ar ko izveidoja sarakstu ar 18 ekspertiem, kuri var piedalīties grupas darbā.
                     
                  
                        (3)
                     
                     
                        Korejas Republika izteica vēlmi aizstāt dažus ekspertu sarakstā iekļautos Korejas valstspiederīgos. Lai minētais grozījums stātos spēkā, pārskatītais ekspertu saraksts būtu jāapstiprina ES un Korejas Tirdzniecības un ilgtspējīgas attīstības komitejā.
                     
                  
                        (4)
                     
                     
                        Tādēļ Puses ir pārskatījušas ar Lēmumu Nr. 2/2012 izveidoto ekspertu sarakstu un būtu jāpieņem pārskatītais ekspertu saraksts, kā izklāstīts pielikumā,
                     
                  IR NOLĒMUSI ŠĀDI.
            
               1. pants
               Lēmuma Nr. 2/2012 pielikumā izklāstītais saraksts ar ekspertiem, kuri var piedalīties grupas darbā nolīguma 13.15. panta vajadzībām, tiek aizstāts ar ekspertu sarakstu, kas izklāstīts šā lēmuma pielikumā.
            
            
               2. pants
               Šis lēmums stājas spēkā tā pieņemšanas dienā.
            
            
               …,
               
                  
                     ES UN KOREJAS TIRDZNIECĪBAS UN ILGTSPĒJĪGAS ATTĪSTĪBAS KOMITEJAS vārdā
                  
               
            
            
               (1)  ES un Korejas Tirdzniecības un ilgtspējīgas attīstības komitejas Lēmums Nr. 2/2012 (2012. gada 27. jūnijs) par ekspertu grupas izveidi saskaņā ar 13.15. pantu Brīvās tirdzniecības nolīgumā starp Eiropas Savienību un tās dalībvalstīm, no vienas puses, un Korejas Republiku, no otras puses (OV L 331, 1.12.2012., 54. lpp.).
         
      
      
         
            PIELIKUMS
            
               SARAKSTS AR EKSPERTIEM, KAS VĒLAS UN SPĒJ BŪT PAR EKSPERTU GRUPAS LOCEKĻIEM JAUTĀJUMOS, KURI IZRIET NO NOLĪGUMA 13. NODAĻAS (TIRDZNIECĪBA UN ILGTSPĒJĪGA ATTĪSTĪBA)
            
            Korejas Republikas nosauktie eksperti
            
                         
                     
                     
                        Sung Wook LEE
                     
                  
                         
                     
                     
                        Jaemin LEE
                     
                  
                         
                     
                     
                        Chang Young KWON
                     
                  
                         
                     
                     
                        Suh-Yong CHUNG
                     
                  
                         
                     
                     
                        Taek-Whan HAN
                     
                  
                         
                     
                     
                        Won-Mog CHOI
                     
                  Eiropas Savienības nosauktie eksperti
            
                         
                     
                     
                        Eddy LAURIJSSEN
                     
                  
                         
                     
                     
                        Jorge CARDONA
                     
                  
                         
                     
                     
                        Karin LUKAS
                     
                  
                         
                     
                     
                        Hélène RUIZ FABRI
                     
                  
                         
                     
                     
                        Laurence BOISSON DE CHAZOURNES
                     
                  
                         
                     
                     
                        Geert VAN CALSTER
                     
                  Priekšsēdētāji (nav nevienas Puses valstspiederīgie)
            
                         
                     
                     
                        Thomas P. PINANSKY
                     
                  
                         
                     
                     
                        Nguyen Van TAI
                     
                  
                         
                     
                     
                        Le HA THANH
                     
                  
                         
                     
                     
                        Jill MURRAY
                     
                  
                         
                     
                     
                        Ricardo MELÉNDEZ-ORTIZ
                     
                  
                         
                     
                     
                        Nathalie BERNASCONI-OSTERWALDER